***Župa Presvetog Srca Isusova***

**Palmotićeva 31, Zagreb**

**ŽUPNI LISTIĆ broj 317**

2. svibnja 2021.

 **5. USKRSNA NEDJELJA**

**Evanđelje:** Iv 15, 1-8 *Tko ostaje u meni i ja u njemu, taj donosi mnogo roda.*

U ono vrijeme: Reče Isus svojim učenicima:

„Ja sam istinski trs, a Otac moj – vinogradar. Svaku lozu na meni koja ne donosi roda on siječe, a svaku koja rod donosi čisti da više roda donese. Vi ste već očišćeni po riječi koju sam vam zborio. Ostanite u meni i ja u vama. Kao što loza ne može donijeti roda sama od sebe, ako ne ostane na trsu, tako ni vi ako ne ostanete u meni. Ja sam trs, vi loze. Tko ostaje u meni i ja u njemu, taj donosi mnogo roda. Uistinu, bez mene ne možete učiniti ništa. Ako tko ne ostane u meni, izbace ga kao lozu i usahne. Takve onda skupe i bace u oganj te gore. Ako ostanete u meni i riječi moje ako ostanu u vama, što god hoćete, ištite i bit će vam. Ovim se proslavlja Otac moj: da donosite mnogo roda i da budete moji učenici.“

**Komentar**

Isus u jednoj zanimljivoj slici prikazuje sebe a ujedno i nas: u slici o trsu i vinovoj lozi. Mogli bismo reći da se Isus identificira, obznanjuje nam svoj identitet. Govori nam tko je on, a tko mi trebamo biti. Isus je trs a mi smo loze. Ovdje je riječ o našoj svijesti o pripadnosti. Vezujemo se prema svojoj obitelji, naciji, Crkvi. U kršćanstvu naš je život neopozivo ucijepljen u Isusov život. Njegovi smo uvijek i svugdje, samo je pitanje kvalitete naše pripadnosti. Netko može biti loza s bogatim urodom, ali nažalost i kržljava izraslina…

U slici se pojavljuje i treća osoba: nebeski Otac. On je vinogradar. Njegov blagoslov djeluje u nama. Ova prispodoba govori mnogo i o Crkvi. Ne treba mnogo vinogradarskog znanja da spoznamo kako vinova loza daje plod, ali unutarnja snaga svega je trs (čokot) koji daje za život potrebne sokove za sazrijevanje voća. I Crkva ima jedno vanjsko lice koje sliči na grane koje vise od bogatog uroda, a nekada, nažalost, sliči i na suhe grančice, ali Crkva ima i jedan unutarnji izvor životne snage, Krista. A u njoj smo mi one grančice vinove loze koje prema vani, prema ljudima i svijetu, pokazuju plodove kršćanstva. Što se jače vezujemo uz Krista (trs), to ćemo donijeti obilniji urod. Ali vjerujmo i to da Otac djeluje u nama. On bdije brižnom ljubavlju nad našim životom, nad životom Crkve, nad sudbinom svijeta. Današnjim kršćanima potrebna je veća hrabrost, više povjerenja i dublji unutarnji duhovni život. Na to nas hrabri lijepa prispodoba koja govori o trsu i lozama, odnosno o Ocu, o Sinu i o nama.

M. Szentmartoni: Očarani Božjom Riječju

|  |
| --- |
| **OBAVIJESTI** |

Danas (5. vazmena nedjelja) je redoviti raspored sv. misa tj. 7; 8; 9.30; 11; 12.15; 16; 17 i 19 sati.

Ispovijed će biti od sv. mise u 9.30 do 12.30 te od 16.30 do 18 i od 18.30 do 20 sati.

Radnim danom su svete mise u 6; 7; 9; 12; 17 i 18.30 a ispovijed od 6.30 do 9.30; od 11.45 do 13 te od 17 do 19 sati.

U petak je prvi petak sa sljedećim rasporedom sv. misa: 6; 7; 8; 9; 11; 12; 12.45; 16; 17 i 18,30. Ispovijed tijekom svih svetih misa.

U nedjelju ćemo pod župnom sv. misom u 9.30 proslaviti Majčin dan.

Župni ured radi redovito svakim radnim danom od 9 do 10 i od 17 do 18 sati.

Prva pričest u našoj župi će biti ove godine u nedjelju 16. svibnja u 9 sati.

Ponedjeljkom na Kamenitim vratima molimo krunicu za obitelji u 20 sati.

**5. USKRSNA NEDJELJA 2. SVIBNJA 2021.**

|  |  |
| --- | --- |
| **SVETE MISE** |  **I S P O V I J E D A N J E** |
| **VRIJEME** | **MISNIK** |  **VRIJEME-ISPOV.** | **ISP. DVOR. 1** | **ISP. DVOR. 2.** |  |
| **7:00** | P. BILIĆ |  |  |  |  |
| **8:00** | P. ŠPIRANEC |  |  |  |  |
| **9:30** | P. MATIĆ | **9:30 – 11:00** | P. ROGINA | P. NODILO |  |
| **11:00** | P. MIŠIĆ | **11:00 – 12:30** | P. ROŽMARIĆ | P. ŠPIRANEC |  |
| **12:15** | P. NODILO |  |  |  |  |
|  |  |  |  |  |  |
| **16:00** | P. BILIĆ | **16:30 – 18:00** | P. RUBINIĆ | P. MATIĆ |  |
| **17:00** | P. VLAH |  |  |  |  |
| **19:00** | P. BALATINAC | **18:30 – 20:00** | P. MIŠIĆ | P. SABOLIĆ |  |

**MISE I ISPOVIJEDANJE U TJEDNU OD 3. V. DO 8. V. – SVAKI DAN**

|  |  |
| --- | --- |
| **SVETE MISE** |  **I S P O V I J E D D V O R A N A 1** |
| **VRIJEME** | **MISNIK** | **VRIJEME** | **PONEDJELJAK** | **UTORAK** | **SRIJEDA** | **ČETVRTAK** | **PETAK** | **SUBOTA** |
| 6:00 | P. BILIĆ | **6:30 – 8:00** | P. VLAH | P. VLAH | P. VLAH | P. VLAH | **P** | P. MIŠIĆ |
| 7:00 | P. MATIĆ |  |  |  |  |  | **R** |  |
|  |  | **8:30 – 10:00** | P. BALATINAC | P.BALATINAC | P.BALATINAC | P. BALATINAC | **V****I** | P.BALATINAC |
| 9:00 | P. VLAH P.KOĆIŠ-SUB. |  |  |  |  |  |  |  |
| 12:00 | P. NODILO | **11:45 – 13:00** | P.ROŽMARIĆ |  P.  RUBINIĆ | P. ROŽMARIĆ | P. ROŽMARIĆ | **P****E** | P. ROŽMARIĆ |
|  |  |  |  |  |  |  | **T** |  |
|  |  |  |  |  |  |  | **A** |  |
| 17:00 | P. SABOLIĆ | **17-19** | P. MIŠIĆ | P. MIŠIĆ | P. MIŠIĆ | P. MIŠIĆ | **K** | P. MIŠIĆ |
| 18:30 | P.BALATINAC |  |  |  |  |  |  |  |

***PRVI PETAK***

|  |  |  |  |  |  |
| --- | --- | --- | --- | --- | --- |
| **VRIJEME** | **MISNIK** | **ISPOVIJEDANJE** | **DVORANA 1** | **DVORANA 2** | **KNJIŽARA** |
| **6:00** | P. BILIĆ | **5:45 – 7:00** | P. MIŠIĆ |  |  |
| **7:00** | P. MATIĆ | **7:00 – 8:30** | P. ROGINA | P. BILIĆ |  |
| **8:00** | P. BARUN | **8:30 – 10:00** | P. SABOLIĆ | P. MATIĆ | P. ŠTANFEL |
| **9:00** | P. KNEŽEVIĆ |  |  |  |  |
| **11:00** | P. ŠPIRANEC | **10:00 – 11:30** | P. ROŽMARIĆ | P.BALATINAC | P. RUBINIĆ |
| **12:00** | P. NODILO | **11:30 – 13:15** | P. KNEŽEVIĆ | P. KOĆIŠ | P. VOLENIK |
| **12:45** | P. ŠPIRANEC |  |  |  |  |
|  |  |  |  |  |  |
| **16:00** | P. KOĆIŠ | **15:45-17:30** | P. NODILO | P.BALATINAC | P. MARKOVIĆ |
| **17:00** | P. SABOLIĆ | **17:30 – 19:30** | P. BILIĆ | P. MILIKIĆ | P. MIŠIĆ |
| **18:30** | P. BALATINAC |  |  |  |  |

**MANJE JE VIŠE (LAIČKA KOLUMNICA [273])**

**Djelom i istinom**

 Drugo ovonedjeljno čitanje (1Iv 3, 18-24) započinje decidiranim očinskim nalogom spram kojega nitko kome je doista stalo do korjenita duhovnog *napretka* ne može ostati ravnodušan. Kristalnom izričajnošću odzvanjaju prva tri retka:

*Dječice, ne ljubimo riječju i jezikom, već djelom i istinom. Po tom ćemo znati da smo od istine. I umirit ćemo pred njim srce svoje, ako nas ono bilo u čem osuđuje. Jer Bog je veći od našega srca i znade sve*. (1Iv 3, 18-20). I *djelom* i *istinom* već sam se bavio u kolumnicama. Budući da *riječ i jezik* u prvom citiranom retku spram njih dospijevaju u nezgodnu *opreku*, otvara mi se prostor za istinozovnu misao. A ona, lakokrila, krhka, nadahnjuje se tom **ivanovskom** *Riječju* koja *bijaše u početku*, koja nizanjem biranih riječi postaje *djelom* te neprestano teži i žeđa za *istinom*. Misao koju ispredam uisitnu je svjesna pojmovne neobuhvatljivosti značenjski prenapučene širine i dubine naoko jednostavno izustiva glagola *ljubiti*. A mi, djelotvorno oćutljive *ljubavi* neutaživo žedni pozemljari, poput nestrpljive *dječice* molećivo prizivamo slatkasto verbalno očitovanje te nezbiljnim ruhom ražarene mašte zaogrnute, odveć istrošenim frazama namirisane ljubavi koja tko zna zbog kojih razloga nije uzmogla steći zrelo, djelatno i istinujuće *pokriće*.

Ovo laičko promišljanje stihovima iz antologijske pjesme *Pred raspelom* autentičnim djelom i istinom upotpunjuje prekaljena hrvatska pjesnikinja **Malkica Dugeč** (Zavidovići, 1936):

*Nije Te bilo slijediti lako / Riječima, žudnjama, djelom, / A Ti si samo molitvom / Srca nam tako. / Ti si me učio kako se ljubi i prašta, / Kako se uspravno prijeđu raskršća zala / I kako, po ljudskoj mjeri, djela mala / U velika djela izrastu; / Kako je čovjek slobodan u izboru i rastu / Između zemlje i neba, / I kako živjeti treba / Za mir i za dobrotu.*

Svemogi, istinotvorni Isukrste! Nauči nas odisati djelom i istinom Tvoje otkupiteljske ljubavi.

Sead Ivan Muhamedagić

Izdaje župa Presvetog Srca Isusova, Palmotićeva 31, Zagreb,

tel. 480 30 50, zupalma@email.t-com.hr, godina: VIII,

<http://www.zupa-presvetog-srca-isusova.hr/>